cyanic-selkie/wikianc huggingface dataset:
El Brocensi
La Minerva
La su prencipal inovación hue eno tocanti a los andaris que sigrus endispués estalacharia Saussure enas sus torias dicotómicas, estu es, eno tocanti a los andaris el usiu i la luenga. Pal Broncensi, lo emportanti es hallal la estrutura lóhica la luenga i desprical arrancandu daí el usiu endividual sigún los chascus. Tamién cobró albonda emportáncia enas sus páhinas gramaticalis el concetu d'elissi.
La Minerva tuvió dos eicionis, la primel de 1562 i una definitiva en 1587, andi se recadan datus tamién trataus enas Institutiones i enos Paradoxa. Ogañu, la eición crética mas cudiá es la laboreá pol miembrus la propia Univelsiá d’Estremaura.
Roma
Endentru la ciá s'alcuentra el estau soberanu la Ciá el Vaticanu.
Espritu suavi
El espritu suavi u duci (del latín spiritus lenis, carcu del griegu ψιλὸν πνεῦμα) es, nel sistema politónicu griegu, una marca diacrítica (᾿).
Orihin
Esta marca nació a partil el partieru a la metá la letra eta mayúscula H, gastá pa asseñalal en ciertus dialeutus la aspiración. La parti la derecha se gastó pal espritu suavi i la gocha pal rúspiru.
Prenunciación
El espritu suavi s’acoloca polcima duna vocal —ἀ, ἐ, ἰ, ὀ, ὠ— i simboliza l’asséncia aspiración, polo que nu se prenúnica. Angunus estuyosus ihun que esti símbulu asseñalaria angún tipu glotal cumu la ا en árabi. Nu estanti, las freqüentis crasis i elisionis muestran qu'el espritu suavi namás endica la caréncia dun ataqui rúspiru: ὦ ἀνήρ (ō anḗr)> ὦνήρ (ōnḗr).
Ortografia
Las nolmas el usiu el espritu suavi son prencipalmenti las siguientis:
Trascrición
El espritu suavi careció de trascrición al latín i a las demás luengas, pol nu tenel valol fonéticu. Cona perda el sistema politónicu, el griegu muelnu ehó de gastalu: άνδρας (ándras), Αθήνα (Aθína), ευτυχώς (eftihós).
Coroni
La coroni (del griegu κορωνίς) es un sinu diacríticu gastau nel escrebieru el griegu. El su símbulu es (᾿ ), el mesmu que pal espritu suavi, pos arrepresenta una las conseqüéncias el ataqui suavi.
Ortografia
La coroni se gasta pa endical la crasi u mestura entri dos parabras, cuyas la primel acabiha i la segunda esmiença pol vocal. V. gr.: τοὔνομα (túnoma) < τὸ ὄνομα (tò ónoma), χὤστις (khṓstis) < καὶ ὅστις. Es el únicu casu en que el sinu ᾿ s’enhalla en meyu parabra.
28 abril
El 28 abril es el dia 118 del añu del calandáriu gregorianu i el 119º enos añus bisiestus. Quean 247 dias pa acabbal el añu.
ADIF
ADIF es l'acrónimu dela compañía "Administrador de Infraestructuras Ferroviarias" (Almenistraol d'Infraestruturas Ferroviarias). La compañia hue nacía comu impresa estatal por mé dela Lei del Setol Ferroviariu, rogá n'España nel añu 2004 pa hondeal col monopoliu qu'ata entoci tenía RENFE por mé del entramientu de más impresas ena gestión delas infraestruturas ferroviarias i del huncionamientu delos trenis.
El 1 de jeneru del 2005 s'acabó'l monopoliu esti i RENFE se partió en dos impresas destintas:
Gerencias operativas
ADIF controla'l tránsitu ferroviariu n'España por mé de de seis gerencias operativas. S'encuentran en:
Ativiais d'ADIF
Tres son las prencipalis ativiais d'ADIF:
El atual i únicu presienti hata el momentu d'ADIF es D. Antonio Gonzalez Marín.
Ogañu s'á criau un enti hestol qu'está colabutandu con el ministériu e fomentu. El su nombri es CECOF, Centro Coordinador de la Operación Ferroviaria Barcelona 2007, el cual s'está encargandu e:
CECOF á siu criá pol Victor Morlán, Secretáriu d'Infraestruturas del Ministériu e Fomentu resienti en Madril, qu'está temporalmenti en Barcelona.
La direción de CECOF esta hormá pol presienti d'ADIF Antonio Gonzalez, El Presienti e RENFE Operadora, Jose Salgueiro, asín cumu el Hefi e Vias i Obras (Mantenimientu d'Infraestruturas), el Arquitetu el proyeutu, i los hefis la impresa costrutora.
Snow White and the Seven Dwarfs
Snow White and the Seven Dwarfs (estremeñu: Blancanieves i los sieti enanitus) es el primel largumetraji animau produzía por Walt Disney i el primel encluiu nel canon de Crássicus Disney. La penícula hue estrená'l 21 diziembri de 1937 nel Carthay Circle Theater de Hollywood. La penícula es una adatacion del cuentu d'adas omónimu que los gelmanos Grimm sacau'n 1812, una estoria prohundamenti arraigá enas tradicionis uropeas.
Contrariamenti a lo que a vezis s'afirma, no es el primel largumetraji animau de la estoria del cini, esto se le atribuye al argentinu Quirino Cristiani pol su creación El Apóstol. De todas maneras, Snow White and the Seven Dwarfs eclisa a los sus predecesoris debiu al enpatu que suscitó nel púbricu tantu estauniensi comu enternacional. Considerau por muchus comu una obra maestra, la penícula marca una nueva etapa nel terrenu dela animacion polas ennovacionis ténicas i artísticas desarrollás para esta penícula.
Agua
L'agua (del latín aqua) es un compuestu químicu cuya molécula está hormá por dos átomus d'idrógenu i unu d'ossígenu (H2O). Es esencial pala supervivencia de tolas hormas conocías de vida. Nel su usu más común, con agua mos refierimus ala sustancia nel su estau liquiu, peru la mesma puei alcuentral-si en horma sólia (yelu), i en horma gaseosa ,el vapol. L'agua cubri el 71% la superficii terrestri. En muestru praneta, s'alcuentra prencipalmenti enos océanus ondi se concentra el 96,5% del agua total, los graciaris i casquetis polaris tien el 1,74%, los depósitus suterráneus enos permafrost i los graciares continentalis suponin el 1,72% i el restanti 0,04% se reparti en ordin decrecienti entri lagus, la umedá el suelu, atmósfera, embalsis, ríus i seris vivus.
Juvenal
Juvenal (en latín Decimus Iunius Iuuenalis, [ˈdɛkɪmʊs ˈjuːnɪʊs jʊwɛˈnaːlɪs]) hue un escrebiol latinu los sigrus I-II, autol las Saturae, en cincu librus. Junta Pérsiu, Marcial, Oráciu i Lucíliu, unu los mijoris satíricus la Antigüeá.
Via
Los datus que se conocin de ciertu namás valin pa assitialu nel tiempu i nel espáciu. Nació pa metá la décaa los 50 ed. C. nel monicípiu d’Aquinu. Quiziá tuvu nacéncia nuna família puyenti, lo suficienti comu pa puel costeali la ensiñáncia básica enas escuelas retólica. Las biografias tradicionalis lo atijan a Quintilianu i a Marcial, ijiendu sel discípulu del primeru i colláciu el segundu. Juvenal conoció el final la epoca de mayol decaimientu con el emperaol Nerón i la epoca repressión los Flávius.
Pol mó las letras llegó a mercal un cortijinu pa Tíburi (anguañu Tívoli), de mó que raceaba pa Roma i en ves en quandu se arretiraba al campu en Tíburi. Angunus datus, no mu certerus, assiguran qu’anduvu pa Egitu, de huitiva u quiziá de viagi. Comentaristas paí se sostriban ena descrición que has nuna las sus sátiras, andi relata un chascu canibalismu.
Obra
Queó escrita Juvenal una las obras que mijol á tratau la estória la literatura, las Saturae “Sátiras”. La espubricó en cincu librus en destintus añus i ya en periodu tardiu, embaju el empériu Trajanu i Adrianu. Las obras correspondin a un géniru genuinu romanu, que es la sátira, pol mé la qual se esponia en essámetrus un retratu la socieá i los sus pressonagis con el fin de critical los vícius i cebiquis. El primel libru sátiras lo espubricó nel 110 i albarca las cincu primeras pieças. La primel sátira possei caraiti pogramáticu andi espón los motivus pol mó los qualis escrebi sátira. El prencipal dellus es la indinación que le prevoca la socieá el su tiempu, tó pol tó corruta i emputecia. Pa ellu se sostriba en tradición satírica que encetó Lucíliu en tiempus repubricanus. Las sátiras mas hirientis i endañosas se hallan entri esti libru i el segundu. Es andi trunfa mas el sintimientu rabiñosu que la holma, de mois que se hallan los sus escritus mas vivus i refortius.
El segundu libru lo sacó seis añus mas tardi, nel 116, tovia quandu Trajanu. Nél se halla la su sátira mas conocia, contra las mugeris.
El libru terceru lo sacó enos primerus añus el empériu Adrianu, entri los añus 113 i 121. Abemus tres sátiras desti libru (VII-IX).
La fecha espubricación el quartu los librus se inora, anque no sedria mu tardinu, de que sacó el terceru, quiziá pal 124.
El quintu libru, cuyu úrtimu puema XVI se halla chengu, a lo mijol pol espetalsili la muerti, huendu velequí l’úrtimu velsu:
La su obra queó orviá pol dos sigrus i, pol tantu, el autol tamién. A partil el sigru IV escomençó a cobral enterés i alogu, en tola Eá Meya se gastó comu muelu pa critical los cebiquis el ombri.
Çaragoça
Çaragoça (en castellanu i oficialmenti Zaragoza) es la capital d'Aragón, una comuniá autúnoma d'España, i la província omónima. Con 666.129 abitantis, es la quinta ciá mas pueblá del país. Está assitiá ena confluéncia los rius Huerva i Gallegu con el Ebru, nel centru d'un gran valli. Destaca la basilica'l Pilal pola su belleça i es conocia en tol mundu. Las sus prencipalis fiestas son en otubri el 12 de outubri.
Es un emportanti centru de comunicacionis, pola su sitación geográfica (Está aprosimadamenti a 300 Km de Mairil, Valéncia, Bilbau, Barcelona i Toulouse)
29 abril
El 29 abril es el dia 119 del añu del calandáriu gregorianu i el 120º enos añus bisiestus. Quean 246 dias pa acabbal el añu.
Guerra
La guerra es la holma de conflitu socio-políticu mas gravi entre dos o mas grupus umanus. Es quiziás la mas antígua de tolas relacionis enternacionalis. Suponi el runchaeru organizau de grupus umanus armaus, landeandu controlal recursus naturalis o umanus, o el desarmi, sometimientu i ata la destrucion del enemigu, i se proucin por albondas causas, entre las que suelin estal el mantenimientu o el cámbeu de relacionis de poel, o las desputas económicas o territorialis.
L'Alcaçaba (puebru)
L'Alcaçaba [lɑlkaˈθaβa] (en castellanu i oficialmenti Alcazaba) es un puebru colonización pedania de Badajós. S’assitia entre las localidais de Pueblu-Nuevu de Guadiana i Guadiana, junta la rivera omónima de L'Alcaçaba. Es un puebru eminentimenti agrícola. Tien 259 abitantis (2009). Es el términu más largu de Badajós, cayendu a 26 km dela capital pacensi.
Nombri populal
La huerça las puebracionis cercanas mientan a la zona i al mesmu puebru "El Acheí" o "El Alcheí". El misteriu está en que por metá el términu la pedanía passa la cequia H-I que sal dela Canal de Montiju.
Estoria
La localidá tuvu nacencia con el Pran Badajós. S’aprepararun los terrenus cercanus al Canal Montiju, entre la rivera de L'Alcaçaba i los regachus de L'Alcaçabilla i La Mina, en el añu 1957. Se costruyerun la igresia, las escuelas i el ayuntamientu, más las viviendas que s’arrepartierun del siguienti mou sigún la tipología i el destinatariu:
S’estalarun alo primeru 71 familias colonas i 25 obrerus procedentis dela provincia pacensi i d'algotrus lugaris d'España.
Menumentus
Al sel puebru de rezienti hechura, cuenta con costrucionis d’estilu moernu, comu la igresia o el ayuntamientu.
Ala contra delo que aconteció en puebrus que crecierun muchu estus añus atrás, L’Alcaçaba conserva entavía parti dela alamea que la cinga.
Fiestas
Amás se celebra ena agostá la semana coltural con destintas actividais promovías pola Asociación de Vecinos.
The Fox and the Hound
The Fox and the Hound (en estremeñu: El zorru i'l sabuesu) es una penícula animá de 1981 produzía por Walt Disney Productions i basá nel libru omónimu de Daniel P. Mannix. La penícula cuenta l'estoria de dos amigus que no puein sel-lu, un zorru colorau i un perru de caça.
Argumentu
La penícula trata a tentu l'avenencia de dos animalis, un zorru colorau llamau Tod i un perru de caça llamau Copper (Toby ena vessión castellana), los qualis horman una huerti amistá siendu pequeñus. Copper es duna raza de perru caçaol i el su amu si-lu lleva duranti una temporá para adestral-lu, ansí creci comu un ferós caçaol de zorrus i olvía a su amigu dela infancia. Alogu dela estrenacencia, ya grandi, guelvi i es obrigau a sel enemigu de Tod. Peru Tod no á olviau a'l su amigu i en pesal de que Copper lu pressigui, termina defendiéndu-lo quandu lo vei'n peligru.
Suecia
El Reinu de Suecia (en suecu: Konungariket Sverige) es un país d'Uropa, ena península d'Escandinavia. Hazi arrayu al norti con Noruega i Finlándia, al esti con Finlándia i el Golfu de Botnia, al oesti con Noruega i el Mari el Norti, al sul con el Mari Bálticu i Dinamarca, con el qu'está conetau pola puenti d'Oresund. La su capital es Estocolmu.
Etiopia
Etiopia, oficialmenti la Repúbrica Democrática Federal d'Etiopia (amáricu ኢትዮጵያ, Itəyop'əya), antiguamenti conocia comu Abisinia o Arta Æthiopía, es un pais assitiau nel Cuernu d'África. Es el tercel pais mas pueblau el continenti al atrás de Nigeria i Egitu.Hazi arrayu al norti con Eritrea, al noresti con Yibuti, al esti con Somália, al sul con Quenia i al oesti con Sudán i Sudán del Sul.
Islas Caimán
Las Islas Caimán (en ingrés, Cayman Islands) son un Territoriu Británicu de Ultramari dependienti del Reinu Uniu i assitiau al noroesti de Jamaica, entri la isla de Cuba i la costa de Honduras, en aguas del Mari Caribi. Es unu los 16 territorius no autónomus embaxu supervisión del Comité de Descolonización de las Nacionis Unias, con el fin de acabal con el colonialismu. Huerun coloniçás por esploraoris británicus entri los sigrus XVIII i XIX i prencipiarun a sel almenistrás pol goviernu de Jamaica dendi 1863. Cuando Jamaica consiguió la su endependencia en 1962 las Islas Caimán pasun a sel almenistrás comu territoriu del Emperiu Británicu.
Etiopia
Únicu entri los paisis africanus, Etiopia nunca á siu colonizá, manteniendu la su endependéncia duranti tola Repartición d'África, ecetu por un periu de cincu añus (1936-1941), quandu estuvu baju la ocupación italiana. Es tamién la segundera nación mas antigua el mundu en adotal el cristianismu comu religión oficial endispués d'Arménia. Amás, Etiopía hue miembru la Socieá de Nacionis, firmó la Declaración de las Nacionis Unias en 1942, hundó la sei la ONU en África, hue unu de los 51 miembrus originalis de las Nacionis Unias i es unu de los miembrus hundaolis de la antigua OUA i atual UA. La su capital i ciá mas grandi i pueblá es Addis Abeba.
Eritrea
El Estau d'Eritrea es un país assitiau al noresti d'África. Hazi arrayu al norti i al oesti con Sudán; al sul con Etiopia i Yibuti; el esti del país posei una estensa costa con el mari Colorau. El su nombri provieni del griegu eritros, que senifica «colorau». S'endependizó en 1993, lo que lo convierti en uno de los estaus mas nuevus del mundu.
El Prencipinu
El Prencipinu (en francés: Le Petit Prince), espubricau pol primel vezi en 1943 en Estaus Unius, es un cuentu el aviaol francés Antoine de Saint-Exupéry (lo escrebió mentris s'alcuentraba nun otel en Nueva York).
Paici un libru enfantil, inque se tratan temas tan hondus cumu el sentiu la via, la amistá i el amol. Nesti cuentu, Saint-Exupéry se mahina a sí mesmu perdiu nel disiertu el Sahara, aluspués de qu'el motol el su avión s'eschangassi, altonci apaici un préncipi chiquininu estraterrestri. Enas sus carabas con él, el autol muestra la su própia visión al tentu el estupendismu umanu i la simpri sapiéncia los chirivehis que la mayol parti las presonas perdin quandu crecin i se hazin mayoris.
El libru tiin amás una sérii debuhus criaus pol autol.
Ena traución al estremeñu, llevá a cabu pol Antòniu Garríu Correas en 1999, es mestel destacal el prólogu enas quatru luengas d'Estremaura: estremeñu, fala (en lagarteiru), purtugués i castellanu.
Sinossis
El prencipinu vivi nun pranetina chiquinu, el asteroidi B612, nel que ain angunus vorcanis (2 en ativu i unu apagau hata el momentu) i una rosa. Passa los dias cudiandu el su praneta, quitandu baobás (arbus) que costantimenti ententan hechal raizis allí. Un dia, el Prencipinu abaldona el praneta pa coñocel el restu el univelsu, assinque prencípia a vesital otrus pranetas, ca unu los qualis s'alcuentra abitau pun adurtu:
Puramenti pol enterés professional, el heógrafu pii al prencipinu que descreba el su asteroidi. El préncipi descrebi los vorcanis i la rosa. El heógrafu se niega a encluil la rosa, ergumentandu que las froris son efímeras. El préncipi s'entristeci en supiendu que la su rosa desapaicerá angún dia. El heografu le arrecomienda vesital la Tierra.
Una vezi ena Tierra, el prencipinu alcuentra una tupa rosalis i se quea himplanti, pos pensaba que la su rosa era única en tol univelsu. Alogu coñoci i hazi amistá con un zorru, que le desprica al préncipi que la su rosa es única i especial polque es la que a él le dinguela.
París
París es la capital de Francia i la región Isla de Francia. Está assitiá al norti del país, en vera el riu Sena. Tien una puebración de 2.229.621 abitantis (2013), huendu la segunda área urbana la Unión Uropea. Es, juntu con Londri el centru económicu más emportanti el continenti.
David Hume
David Hume (Edimburgu, 7 mayu de 1711 – ibídem, 25 agostu de 1776) hue un filósofu, economista i estoriaol escocés i constitui una de las figuras mas enportantis de la filosofía ociental i de la Ilustración escocesa. Hume estuvu huertementi enfluiu polos empiristas John Locke i George Berkeley, assín comu por angunus escrevioris francesis comu Pierre Bayle, i angunas figuras del panorama entelectual anglófono comu Isaac Newton, Samuel Clarke, Francis Hutcheson i Joseph Butler.
Abessivu
En luengüística, abessivu es el nombri dun casu gramatical qu'endica la haltina u asséncia el sustantivu al qu'enfruyi. En estremeñu, correspondi cola hunción espressá pola preposición sin u pol sabulugal con el prefiju des- (sin malícia, desmaliciau)
El nombri abessivu vien del latín abesse "estal folasteru," i es especialmenti gastau enas luengas urálicas.
Nel finlandés, el casu abessivu se presenta colos sufijus -tta i -ttä hormi la almonia vocálica. Pol sabulugal:
El estóniu tamién gasta el abessivu con el sufiju -ta tantu con singulal comu con prural:
Vlk
Vlk es un apelliu checu (senifica lobu), Se puei refiril a:
Lengua asturiana
El asturianu es una lengua romanci palrá, con destintas varieais dialetalis, prencipalmenti nel Prencipau d'Astúrias. Amás, endrentu el sugrupu asturlionés, desistin relacionaus en mayol u menol miia con el asturianu:
Desistin tres dialetus predominantis (el ociental, el central i el oriental), qu'al mesmu tiempu posein mas sudialetus.
Pol razonis estóricas i demográficas el estandal lingüísticu se hizu basau enos dialetus centralis d'Astúrias. Ogañu desisti una gramática el asturianu, un izionáriu la luenga asturiana i unas normas ortugráficas del asturianu, asín cumu algotras pal mirandés i el lionés.
Eucáncia
Los zagalis con eais comprendias entri los 6 i los 12 añus estuyan el asturianu nel coléhiu e horma voluntária, mentris qu'entri los 12 i los 18 es posibbri estuyalu e horma otativa en ciertus estitutus. La su oferta es obligatória en cualisquiel centru d'ensiñança, inque en albondus chascus estu nu se cumpri. Nu ostanti, estu tiendi a corrihilsi.
Está en procesu d'aprobaeru el entítulu e filulohia asturiana nel Consehu d'Univelsiais con el nuevu pran de filulohias.
Muestra testual
Parti e L'últimu home
''Un españíu fizo tremar el fayéu. El ñarbatu esnaló lloñe. L'esguil espaeció nel ñeru. Hebo otru españíu, y darréu otru. L'home, entós, mientres cayía coles manes abiertes, los güeyos nel infinitu y el so cuerpu remanando per tolos llaos abonda sangre, glayó una pallabra, una pallabra namás, que resonó y güei sigue resonando na biesca y en toa Asturies: «¡Llibertá!».''
Traución al estremeñu e El úrtimu ombri
''Un estrumpiu hizu rehilal el hayeu. El mielru voló largu. L'ardilla esapaició nel ñiu. Ubu otru estumpiu, i alogu algotru. El ombri, altonci, mentris caia colas manus abiertas, los ohus nel enfinitu i el su cuerpu virtiendu pol tolos laus albonda sangri, gañitó una parabra, una parabra namás, que resonó i ogañu acontina resonandu nel esboçu i en toa Astúrias: «Libertá!».''
Traución al castellanu e El último hombre
''Un estallido hizo temblar el hayedo. El mirlo voló lejos. La ardilla desapareció en el nido. Hubo otro estallido, y luego otro. El hombre, entonces, mientras caía con las manos abiertas, los ojos en el infinito y su cuerpo vertiendo por todas partes mucha sangre, gritó una palabra, sólo una palabra, que resonó y hoy sigue resonando en el bosque y en toda Asturias: «¡Libertad!».''
Comparáncia dialetal
El Pairi Muestru enos tres dialetus prencipalis:
Ociental
''Pai nuesu que tas en cielu, sentificáu sía'l tou nome. Amiye'l tou reinu, fágase la túa voluntá lo mesmu na tierra cumo en cielu. El nuesu pan de tódolos días dánoslu güei ya perdónanos las nuesas ofensas lo mesmu que nós facemos conos que nos faltanon. Ya nun nos deixes cayere na tentación ya ḷḷíbranos del mal. Amén.''
Central
Oriental
Dialetus del asturianu
Destaca el cambiu delas palabras que prencipian por f en h aspiráa. Asturianu normativu " farina" astirianu oriental h.arina. Se pue ponel un puntu abaju la h pa marcal la aspiración
Martinica
Martinica (en francés Martinique) es una isla assitiá en el mari Caribi. Tien el estatu de departamentu francés de Ultramari. Preteneci a Francia dendi 1635.
Saturnu (praneta)
Saturnu (símbolu: ) es el sestu praneta del Sistema Solal, es el segundu en tamañu i massa endespues de Júpiti i es el únicu con un sistema d'anillus visibli dende el muestru praneta. El su nombri provien del dios romanu Saturnu (dios). Holma parti de los denominaus pranetas esterioris o gaseosus, tamien llamaus jovianus por el su pareciu a Júpiti. El aspetu mas característicu de Saturnu sonin los sus brillantis anillus. Enantis de la envencion del telescopiu, Saturnu era el mas lejanu de los pranetas conocius i, a simpli vista, no parecía luminosu ni enteresanti.
Savina Yannatou
Savina Yanatu (griegu: Σαβίνα Γιαννάτου / Savína Yannátou); tuvu la su nacencia el 16 de Marçu, 1959 en Atenas, es una famosa cantanti griega. Estuyó cantu nel conservatóriu nacional d'Atenas. Es particulalmenti conocia polas sus cancionis mediterránias.
Discografia
Discus própius u enos qu'á colabutau:
Monasteriu de San Pedro de Cardeña
El Monasterio de San Pedro de Cardeña es una abadia trapensi assitiá en Castrillo del Val, provincia de Burgus (España). Dessisti dendi los tiempus la dominación visigoda. La su hundación l'asseñalan los analis: El añu 899 se hundó Cardeña.
Abril
Abril [aˈbɾɪl] (del latín Aprilem [aˈpriːlɛm] "(mes) Abril") es el quartu mes el añu nel calandáriu gregorianu i está holmau pol trenta dias. Los antíguus romanus le llamaban Aprilis (en latín).
Tamien se gasta la parabra "Abril" comu nombri pressona (la parabra latina, ya que notras palras cambea el su senificau).
Acrópoli
Una acrópoli [aˈkɾopoli] (del griegu ἀκρόπολις, [akrópolis]) es una costruición alevantá nel cimaju dun terrenu pol motivus defensivus. Son própias de Grécia, enque tamién dessistin acrópolis pa pol Itália u pa pola península Anatólia u ena curtura maya.
Esclavitú
La esclavitú o escravitú es la situacion pressonal pola cual un indivíduu está baju el domiñu d'otru, perdiendu la capaciá de disponel librementi de la su própia pressona i de los sus bienis. El fenómenu de la esclavitú se remonta a determinás cevilizacionis antíguas. Estóricamenti s'á demostrau que la su essistencia provien de la prática de aprovechal la manu d'obra de los apresaus enas guerras, a deferencia de la prática mas antígua de sacrificá-los. La esclavitú es una ativiá económica mentris qu'el esclavismu es la ideologia que la sustenta.
Acrópoli
Etimologia
La parabra acrópoli es un télminu griegu compuestu del aljetivu ἄκρος [ákros] que senifica “agú, artu, cimeru” i el sustantivu πόλις [pólis] “ciá”, de mó i manera que senifica ciá cimera, "ciá empingorochá".
Las acrópolis la Grécia Antígua
L’acrópoli se costruia ena parti mas cimerina duna puebración, generalmenti nangún cotorru u nangún tesu romu u despingorochau. Estaban cingás pol murus defensivus, pos essi veleí era el primel propósitu destras costruicionis.
Pol drentu s’entangaban los eifícius mas inlustris la ciá, comu templus a los diosis consagraus la ciá u palácius. Ena acrópoli Micena estaba la residéncia real, anque la huerça las acrópolis se destinarun al curtu religiosu, huendu un emportanti lugal la via social i política junta l’ágora. L’acrópoli mijol conselvá i almirá es la de Atena, a la quala se la mienta en mayúsculas: L’Acrópoli.
Joseph Smith Jr.
Joseph Smith, Jr. (Sharon, Vermont, Estaus Unius, 23 diziembri 1805 – Carthage, Illinois, Estaus Unius, 27 juñu 1844) hue el hundaol La Elésia Jesucristu los Santus los Úrtimus Dias, conocía cumu mormonismu.
Cántabru (palra)
Uguañoti el cántabru nu se tiini un usu mu estensu ebiu a un procesu crecienti e castellanización. Ena mayol parti la su zona d'estensión se gasta una palra e transición entri el castellanu i el cántabru mas u menus pura u asimilá a la luenga oficial el Estau. Desta horma, está abati estinguiu e la mayol parti los grandis centrus urbanus, a ececión de neupalrantis i enmigrantis de la Cantabria rural. Nu ostanti, entri las crases mas bahas de las ciáis se gasta entovía ciertu lésicu.
Nu desistin datus al tentu el númeru e palrantis purus, peru s'alcuentra en craru procesu e regresión, siendu, probalienti, un porcentahi mu chiquininu. Aún con estu, entovía se puein alcuentral palrantis patrimoñalis en angunus puntus cumu Pas, Tudanca, Carmona, Soba u Herrerías (Jerrerías)(prenunciau igual en cántabru i en estremeñu), amás d'en algotrus lugaris.
Asín mesmu, diversas asociacionis pala recuperáncia el patrimoñu luengüísticu cántabru llevan añus haziendu cursus de cántabru en Sanander i "Torlavega" (en castellanu Torrelavega) ententandu creal un pequeñu espaciu social de neupalrantis.
La custión el nombri
Respetu a cúmu se llama a la moaliá luengüística propia e Cantabria, uguañoti viini gastandusi cántabru con mayol frecuencia, inque desisti henti a la que le peta mas el nombri montañés.
Las deferencias son hundamentalmenti que estus úrtimus consieran al nombri “montañés” cumu el nombri traicional gastau pol angunus escrebioris costumbristas i, tóricamenti, con una posibri mayol acetación entri la puebración rural, mentris que los otrus setoris entiendin qu'esi nu es un güen nombri puestu que "La Montaña" es una comarca e Cantabria, que nu se correspondi ni edentifica a la totaliá e los palrantis de cántabru. Argumentan esta custión colas escasas encuestas realizás (Atlas lingüístico y etnográfico de Cantabria, e Manuel Alvar, i Language loyalty and linguistic variation a study in Spanish Cantabria, e J.C. Holmquist) ondi solu en 5 puntus encuestaus, assitiaus tós endrentu e "La Montaña", se retruqueaba montañés anti la pregunta “Lo qué palra osté?”, mentris qu'en otrus puntus ahuera e "La Montaña" se retruqueaba con el nombri e la comarca: pasiegu, lebaniegu, campurrianu.
Uguañoti una tupa organiçacionis luengüísticas i una ca vezi mayol parti la opinión púbrica pahin preferil el nombri cántabru frenti a montañés.
Variantis
El cántabru presenta bastanti unihormiá en comparáncia con otas luengas, sin embargu, desistin las lóhicas variacionis i divelhencias especialmenti si tenemus en cuenta la farta dun "estándar", nu bel siu oficial nunca i estal bahu una huerti presión el castellanu.
A grandis rasgus puemus izil qu´el cántabru presenta dos grandis dialetus: el ociental i el oriental. La divisoria entri dambas las dos variantis la crean riu Saja i el Pas, ociental i oriental respetivamenti. Ena cuenca e Besaye (en cántabru, en cstellanu Besaya'') alcuentramus una frontera discontinua con zonas de palras de transición entri los dos dialetus que gastan rasgus de unu i otru lau.
Asín mesmu, puemus alcuentral endrentu el cántabru ociental un sudialetu al sul de la cordillera, probabrienti consecuencia duna mayol castellanización, i en cántabru oriental una varianti encartá u veciana mas allá d´Agüera, que recupera angunus de los rasgus propius el dialetu ociental.
Las deferencias hundamentalis entri los dos dialetus son:
Las palras de transición de Besaye presentan esta caraterística cumu nel ociental.
En ocidental esti rasgu se rustra solu enus siguientis chascus:
• Pronombris emostrativus (esti, esi)
• Imperativu e los verbus de la segundera conhugación (atiendi, bebi, cuesi, cuéi…)
• Indefinius de las tres conhugacionis (cantesti, triji, juisti…)
• En angunus términus esporádicus (juenti, tardi, lechi…)
• Nombris d´angunas localiáis (Ruenti, Vispieris, San Vicenti…)
Las palras de transición de Besaye presentan esti rasgu colas mesmas caraterísticas qu´el oriental.
Paradima Ociental:
/LU/ ......... nombris cuentabris con artículu /el/.
/LO/ ......... nombris nu cuentabris con artículu /el, la/.
/LA/ ......... nombris cuentabris con artículu /la/.
/LI/ .......... nombris cuentabris con artículu /el/.
/LU/ .......... nombris nu cuentabris con artículu /el, la/.
/LA/ .......... nombris cuentabris con artículu /la/.
Frecuenti en ociental, ecetu nel sudialetu el sul ondi nu desisti a ececión de "Campoo de Arriba". Nel oriental, costatabri huertementi ena topunimia, solu se conserva con una cierta vitaliá enus vallis mas cercanus a Besaye. Nel restu el territoriu se conservan anti los ditongus –ue, –ui i en restus lesicaliçaus.
Gracias a los estuyus de Carlos Ealo López (Situación actual de las hablas de origen asturleonés en Cantabria e 2003) i Lorenzo Rodríguez Castellano (Estau actual de la H aspirada en la provincia de Santander de 1.954) puemus comprebal la emportanti redución de la aspiración nel cántabru oriental en solu 50 añus, chegandu, en 1.954, hata casi riu Campiezu, en Tresmiera i, uguañoti, nu pasandu e Piélagus, Toranzu i Villajufri (sarvu pequeñas islas con aspiración esporádica argu mas huerti alreol de Liérganis, Rumiere (en castellanu: San Roque de Ríomiera i Ribamontán)
Uguañoti nu desisti denguna "coiné" cumún cántabra, peru las diversas organiçacionis que labutan pola recuperança desti patrimoñu luengüísticu suelin gastal ciertas hormas "estandariçás" colas palras de transición que presentan rasgus de los dos dialetus.
Fonética
[[Image:Mapa dialectal de Cantabria.svg|280px|thumb|Mapa Dialetal de Cantabria:
{{legend|#FF0000|Liébana: Reminiscencias el lionés}} {{legend|#008000|Nansa, Saja, Besaya (Núcleu el montañés): Fonética montañesa caraterística, arcaísmus, influencia latín vulgal}} {{legend|#E0FF00|Pas: Sustratus el lionés, fonética pasiega caraterística, arcaísmus, influencia latín vulgal}} {{legend|#FF0080|Trasmiera, Asón: Maticis dialectalis propius}} {{legend|#FF8000|Costa occidental: Sustratus el astur-lionés i el montañés}} {{legend|#0000E0|Agüera: Tenues seimentus traslaicius vascus}} {{legend|#604000|Campoo: Reminiscencias el castellanu antigu i el montañés}}]]
Otros rasgos más locales
El mismo fenómeno suele afectar a la formación de los plurales o, incluso y más esporádicamente, a los participios: maldayis/maldáis, levantayu/levantáu…
Típico de Pas, zonas de influencia y limítrofes.
También se recoge en Carmona en la forma quiéin (quieren)
Léssicu
El montañés tien un ricu repeltóriu vocablus que lo conholman i que alcuentran el su orihin enas luengas qu'a lo largo de la historia s'an palrau o han influido en el territorio cántabro. Así cronológicamente encontramos léxico de origen:
Muestra testual
Parti e L'últimu home en asturianu
Traución al estremeñu''
''Un estrumpiu hizu rehilal el hayeu. El mielru voló largu. L'ardilla esapaició nel ñiu. Ubu otru estumpiu, i alogu algotru. El ombri, altonci, mentris cayia colas manus abiertas, los ohus nel enfinitu i el su cuerpu virtiendu pol tolos laus albonda sangri, gañitó una parabra, una parabra namás, que resonó i ogañu acontina resonandu nel esboçu i en toa Astúrias: «Libertá!».''
Traución al cántabru
''Un españíu jizo temblar el jayal. El miruellu voló largu. L'esquilu jospó nel ñial. Hebo otru españíu, y darréu otru. L'hombri, entós, mientris cayía conas manos abiertas, los güejos nel sinfinitu y el su cuerpu esvarciando por tolos laos sangri n'abondu, glarió una parabra, una parabra namás, que retingló y hui sigui retinglando ena viesca y en toa Asturias: «¡Libertá!».''
Traución al castellanu
''Un estallido hizo temblar el hayedo. El mirlo voló lejos. La ardilla desapareció en el nido. Hubo otro estallido, y luego otro. El hombre, entonces, mientras caía con las manos abiertas, los ojos en el infinito y su cuerpo vertiendo por todas partes mucha sangre, gritó una palabra, sólo una palabra, que resonó y hoy sigue resonando en el bosque y en toda Asturias: «¡Libertad!».''
Bibliugrafia
1.	Alcalde del Río, H. 1932, "Contribución al Léxico Montañés", Revista de Santander,.
2.	Álvar López, M. 1995, Atlas lingüístico y etnográfico de Cantabria, Arco-Libros, Madrid. 3.	Álvarez, P. 198?, Lenguaje popular de Liébana, Alfar, Barcelona. 4.	Bartolomé Suárez, A. 1993, Aforismos, giros y decires en el habla montañesa, Universidad de Cantabria, Santander. 5.	Calderón Escalada, J. 1981, Lenguaje popular de la Merindad de Campoo, el autor, Santander. 6.	Cossío, J.M. 1927, "Apòrtación al Léxico Montañés", Boletín de la Biblioteca Menéndez Pelayo, vol. IX.
9.	Echevarría Isusquiza, I. 2001, "El primer vocabulario montañés y otros vocabularios castellanos: Terreros y la dialectología en España en el siglo XVIII: la experiencia del léxico", Boletín de la Real Academia Española, vol. 81, no. 282, pp. 53-150. 10.	Echevarría Isusquiza, I. 1998, El romance del Occidente de Vizcaya en su toponimia. Bosquejo histórico. 11.	Etxebarria Mirones, T. 2001, El habla montañesa o cántabra en la toponimia de Las Encartaciones, Beta, Bilbao. 12.	Etxebarria Mirones, T. (ed) 2000, El habla montañesa o cántabra en la toponimia de Cantabria, Bilbao : Ediciones Beta, 2000. 13.	Etxebarria Mirones, T. (ed) 2000, Toponimia y apellidos de origen prerromano en Las Encartaciones, Cantabria, Aiala y Las Merindades, Bilbao : Ediciones Beta, 2000. 14.	Etxebarria Mirones, T. 1999, "El habla montañesa o cántabra en la toponimia de Las Encartaciones", L´ábrigu, vol. 4 - Tardíu. 15.	Fernández Acebo, V. 2002, "El topónimo cabarga: montes fortificados de la edad del bronce emparentados con -burg, -berg, -bury, -bris, -briga, etc., de amplia difusión europea, y con una modalidad etnoarquitectónica local aún vigente", Altamira: Revista del Centro de Estudios Montañeses,, no. 60, pp. 163-172. 16.	Fernández Acebo, V. 1999, "Toponimia del alto río Miera (Cantabria) en el Catastro de Ensenada", Altamira: Revista del Centro de Estudios Montañeses,, no. 55, pp. 149-176. 17.	Fernández Juncal, C. 2001, Variación léxica y variación social en el valle de Aras, La Página, Santa Cruz de Tenerife. 18.	Fernández Juncal, C. 2000, Neutro de materia y metafonía en el oriente de Cantabria, Universidad de Salamanca, Salamanca. 19.	Fernández Juncal, C. & Borrego Nieto, J. 2001, Variación léxica y variación social en el valle de Aras Carmen Fernández Juncal ; prólogo de Julio Borrego Nieto, 1¯ edn, La Página Ediciones, Santa Cruz de Tenerife.
20.	Fernández Juncal, C. & Consejo Superior de Investigaciones Científicas 1998, Variación y prestigio estudio sociolingüístico en el oriente de Cantabria, Consejo Superior de Investigaciones Científicas, Madrid. 21.	García González, F. 1985, Algo más sobre el "neutro de materia". 22.	García González, F. 1982, "La frontera del asturiano oriental", Boletín de la Real Academia Española, vol. LXII, pp. 173-192. 23.	García González, F. 1978, "El leísmo en Santander", Estudios ofrecidos Emilio Alarcos Llorach, vol. III, pp. 87-101. 24.	García González, F. 1977-1978, "José María de Pereda y el dialecto montañés", Archivum, vol. XXVI-XXVIII, pp. 453-484.
25.	García González, F. 1972, "Sobre la aspiración en la provincia de Santander", Publicaciones del Instituto de Etnografía y Folklore "Hoyos Sainz", vol. IV, pp. 221-241. 26.	García González, F. & Universidad de Oviedo 1978, El dialecto cabuérnigo : (cuestiones de Gramática y vocabulario) : resumen de la tesis presentada ... Universidad, Facultad de Filosofía y Letras, Servicio de Publicaciones, Oviedo. 27.	García Menéndez, J. 2000, Leísmo no personal y neutro de materia. 28.	García-Lomas, G.A. 1986, Los pasiegos : estudio crítico, etnográfico y pintoresco : años 1011 a 1960, Ediciones de Librería Estudio, Santander. 29.	García-Lomas, G.A. 1966, El lenguaje popular de la Cantabria montañesa : fonética, recopilación de voces, juegos, industrias populares, refranes y modismos, 2ª edn, Aldus Artes Gráficas, Santander. 30.	García-Lomas, G.A. 1965, "La hidronimia arcaica en la Cantabria montañesa", Altamira: Revista del Centro de Estudios Montañeses,, pp. 293-319. 31.	García-Lomas, G.A. 1949, El lenguaje popular de las montañas de Santander.. S.N., Santander. 32.	García-Lomas, G.A. 1945, "Notas para el estudio de la toponimia montañesa", Altamira: Revista del Centro de Estudios Montañeses,, pp. 63-78. 33.	García-Lomas, G.A. 1922, Estudio del dialecto popular montañés : fonética, etimologías y glosario de voces (apuntes para un libro), Nueva editorial, San Sebastián. 34.	Goldie, A. 1969, "Reflexiones sobre la toponimia de La montaña", Publicaciones del Instituto de Etnografía y Folklore "Hoyos Sainz", vol. I, pp. 157-165. 35.	González Campuzano, J. 1920, "Apuntes para un vocabulario montañés", Boletín de la Biblioteca Menéndez Pelayo, vol. II, pp. 3-10. 36.	González del Valle, Máximo 1965, "Geografía e idioma en el Valle de Lamasón", Publicaciones del Instituto de Etnografía y Folklore "Hoyos Sainz", vol. I. 37. González Iglesias, M.E. 1999, Palabras y dichos populares de Pechón y su entorno, Asociación Cultural Aramal, Pechón, Cantabria. 38.	González Rodríguez, A. (ed) 1999, Diccionario etimológico de la toponimia mayor de Cantabria, Santander : Librería Estudio, 1999. 39.	González Rodríguez, A., Ramírez Sádaba, J.L. & Universidad de Cantabria. Departamento de Ciencias Históricas 1994, Valdeolea : toponimia e historia, S.N., Santander. 40.	González Rodríguez, A. & Universidad de Cantabria. Departamento de Ciencias Históricas 1998, Diccionario de la toponimia de Cantabria : tesis doctoral, S.N., Santander. 41.	Gutiérrez Barreda, R. 2001, Introducción al habla lebaniega,, Torrelavega.
42.	Gutiérrez Delgado, José Antonio & Moreno Landeras, Á 1993, Toponimia de Valdeolea,, Reinosa. 43.	Gutiérrez Lozano, N. 1999, Diccionario "palabreru" campurriano, Cantabria Tradicional, Santander. 44.	Gutiérrez Pérez, M.V. 1992, La microtoponimia con posible valor económico de un municipio cántabro: Ribamontán al Monte. 45.	Holmquist, J.C. 1988, Language loyalty and linguistic variation a study in Spanish Cantabria, Foris Publications, Dordrecht etc. 46. Huidobro, E.d. (ed) 1986, Palabras, giros y bellezas del lenguaje popular de la Montaña elevado por Pereda a la dignidad del lenguaje clásico español, Santander : Librería Estudio, 1986. 47.	Huidobro, E.d. 1907, Palabras, giros y bellezas del lenguaje popular de la montaña elevado por Pereda a la dignidad del lenguaje clásico español, La propaganda Católica, Santander. 48.	Ihitza Sainz, U. (ed) 1997, Apiyíos montañesis, Bilbau : Beitia, 1997. 49.	Lasén Pellón, María del Carmen 1982-1983, "El dialecto montañés de los escritores costumbristas", Publicaciones del Instituto de Etnografía y Folklore "Hoyos Sainz", vol. XI, pp. 9-79. 50.	Leal, A. 1979, "Toponimia cantábrica menor: "Haza"", Via Domitia, vol. XXII, pp. 81-88. 51.	Leal, A. 1974, "Hacia un estudio etnolingüístico de la comunidad rural pasiega", Publicaciones del Instituto de Etnografía y Folklore "Hoyos Sainz", vol. VI.
52.	López Vaque, A. 1988, Vocabulario de Cantabria : Apuntes para un vocabulario general, S.N., Santander.
53.	López Vaqué, A. 1988, Del léxico castreño de ayer y hoy, fundación Ana María de la Lama y Salvarrey, Santander. 54.	Menéndez Pidal, R. 1954, "Pasiegos y vaqueiros: dos cuestiones de geografía lingüística", Archivum, vol. IV.
55.	Menéndez Pidal, R. 1933, "Un inédito de Pereda. Observaciones sobre el lenguaje popular de La Montaña", Boletín de la Biblioteca Menéndez Pelayo, vol. 25. 56.	Moral del Hoyo,Mª Carmen 2006, Diacronía en estudios lingüísticos sobre Cantabria: una nota de morfología. 57.	Múgica, P.d. 1892, Dialectos castellanos. Montañés, vizcaíno, aragonés, H. Kemke, Berlín. 58.	Orazi, V. 1993, Contribuciones al estudio comparativo del neutro de materia en las regiones cántabro-asturiana y sud-italiana. 59.	Pedro Munilla, M.d. 2004, Sobre el leísmo y el neutro de materia. 60.	Penny, R. 1984, "Esbozo de un Atlas de Santander", Lingüística Española Actual, vol. VI, pp. 123-181. 61.	Penny, R. 1980, "El dialecto de "Peñas Arriba"", Boletín de la Biblioteca Menéndez Pelayo,. 62.	Penny, R. 1978, Estudio estructural del habla de Tudanca, Max Niemeyer, Tübingen. 63.	Penny, R. 1970, El habla pasiega : ensayo de dialectología montañesa, Tamesis Books, London. 64.	Puebla Gutiérrez, J.I. 2005, Entonación en el valle de Pas (Cantabria): aproximación sociolingüística. 65.	Puebla Gutiérrez, J.I. 2004, "Entonación cántabra", Altamira: Revista del Centro de Estudios Montañeses,, no. 66, pp. 237-262. 66.	Ramírez Sádaba, J.L. 1992, Liébana : toponimia e historia, Universidad de Cantabria, Aula de Etnografía : Museo de las Comarcas de Cantabria, Santander. 67.	Renero, V. 1947, "Formas dialectales y toponímicas de Cantabria", Altamira: Revista del Centro de Estudios Montañeses, vol. I-III, pp. 109-255. 68.	Rodríguez Castellano, L. 1959, "Algunas precisiones sobre la metafonía en Santander y Asturias", Archivum, vol. IX, pp. 236-247.
69.	Rodríguez Castellano, L. 1954, "Estado actual de la /h/ aspirada en la provincia de Santander", Archivum, vol. VI, pp. 435-457. 70.	Rodríguez Castellano, L. 1946, "La aspiración de la H en el oriente de Asturias", Instituto de Estudios Asturianos (Sección 5ª),. 71.	Romar, D., Bravo, M., González, M., Tejerina Lobo, I. & Universidad de Cantabria 1991, Tradición oral en la Cantabria rural, Valderredible y Liébana, Universidad de Cantabria, Santander. 72.	Ruiz de la Serna,Alberto & Fernández Palacios, F. 2005, "El topónimo La Iseca en el oriente de Cantabria y el occidente de Vizcaya", Altamira: Revista del Centro de Estudios Montañeses,, no. 67, pp. 7-16. 73.	Ruiz Núñez, J.M. (ed) 1998, El léxico agrícola según el atlas de Cantabria, Alicante : Universidad de Alicante, 1998. 74.	Ruiz Núñez, J.M. 1998, "Homogeneidad del léxico agrícola en la Merindad de Campoo según el Atlas lingüístico y etnográfico de Cantabria", Estudios de lingüística,, no. 12, pp. 283-298. 75.	Sainz Antonil, M. A. 1956, "Aportación a la topología del Valle de Soba", Altamira: Revista del Centro de Estudios Montañeses,, pp. 245-257. 76.	Saiz Barrio, M.A. (ed) 1991, Léxico Cántabro, S.l. : Tantin, D.L. 1991. 77.	Sánchez Landeras, J.L. 2003, "Aproximación a la toponimia de Santander y de sus cuatro lugares: Cueto, Monte, Peñacastillo y San Román de la Llanilla", Altamira: Revista del Centro de Estudios Montañeses,, no. 62, pp. 269-300. 78.	Sánchez-Llamosas, J.P. 1982, El habla de Castro, Irenea, Madrid. 79.	Sierra Pando, J. 1921, "Vocabulario santanderino", Boletín de la Biblioteca Menéndez Pelayo, vol. III. 80.	Sojo y Lomba, Fermín de 1951, "Paseo toponímico por Cantabria", Boletín de la Real Sociedad Geográfica, vol. LXXXVII, pp. 269-607. 81.	Sojo y Lomba, Fermín de 1950, "De Re Toponímica.", Boletín de la Real Sociedad Geográfica, vol. LXXXVI, pp. 199-230. 82.	Sojo y Lomba, Fermín de 1947, "De Re Toponímica. Comunicaciones en Cantabria", Boletín de la Real Sociedad Geográfica, vol. LXXXIII, pp. 7-71. 83.	Sordo Sotres, R. (ed) 2005, Contribución al conocimiento de la toponimia y la gramática autóctonas de Asturias, Cantabria y el noreste de León, Llanes : R. Sordo, 2005. 84.	Sordo Sotres, R. 1997, Notas gramaticales y toponimia no latina en Asturias, Cantabria, León y Palencia, el autor, Llanes. 85.	Spitzer, L. 1924, "Santanderino "asubiar" español "sobaco", español "sobón"", Revista de Filología Española, vol. XI, pp. 70-72. 86.	Spitzer, L. 1922, "Santander "borcil" "cubil"", Revista de Filología Española, vol. IX, pp. 67. 87.	Tovar, A. & Universidad Internacional Menéndez Pelayo 1955, Cantabria prerromana : o lo que la lingüística nos enseña sobre los antiguos cantabros, Universidad Internacional Menendez Pelayo, Madrid. 88.	Trujeda Revuelta, M.A. 1977, "Lenguaje marinero en Suances", Anales del Instituto de Estudios Marítimos "Juan de la Cosa", vol. I, pp. 193-247. 89.	Vergara Martín, G. M. 1921, "Materiales para la formación de un vocabulario de palabras empleadas en Burgos y Santander" in Materiales para la formación de un vocabulario de palabras usadas en SegoviaMadrid.
Xefi Seattle
El Xefi Seattle (tamién Sealth, Seathl o See-ahth), que nació a finalis el sigru XVIII i murió en 1866, hue'l xefi delos Suquamish i Duwamish, tribus ameríndias, oriundus de lo que ogañu es el estau de Washington en Estaus Uníus. Hue un pressonagi emportanti en el conflitu entri los nativus i los colonus americanus d'origin uropeu. Es conocíu pola palramenta que dixu en 1854, comu contiesta a Isaac I. Stevens, governaol territorial. Ogañu una versión de esta palramenta á siu traduzia al estremeñu por Ismael Carmona García.
Wikipedia en catalán
La Viquipèdia o Güiquipeya en catalán es la eición de Wikipedia en catalán (i valencianu). En Hebreru de 2009, con 160.450 artículus, es la Wikipedia 15ª sigún el númiru d'artículus.
Torrojoncillu
Torrojoncillu (Torrejoncillo en castellanu i oficialmenti) es un monicípiu estremeñu, assitiau ena província de Caçris. En 2010 cuentava con 3.307 abitantis. S'alcuentra a 12 km de Cória.
Endretu del su términu monicipal s'alcuentra la pedanía de Valdencín, que está assitiá a 7 Km de Torrojoncillu i tien cerca de 500 abitantis.
Stephen Hawking
Stephen William Hawking (Oxford, 8 jeneru de 1942 - Cambridge, 14 marçu de 2018) hue un físicu, cosmólogu i divulgaol centíficu británicu.
Hue biembru dela Real Sociedá de Londri, de l'Academia Pontificia delas Cencias i de l'Academia Nacional de Cencias d'Estaus Uníus. Hue titulal dela Cátedra Lucasiana de Matemáticas (Lucasian Chair of Mathematics) dela Nuversidá de Cambridge ata la su jubilación en 2009. Entri las munchas destincionis que l'án síu concedías, Hawking á siu onrau con doci doctoraus honoris causa i á siu galardonau cona Ordin del Imperiu Británicu (grado BCE) en 1982, con el Premiu Préncipi d'Asturias dela Concordia en 1989 i cona Medalla Copley en 2006.
Acetre
Acetre es un grupu oliventinu de música tradicional, unu de los mas camperus del panorama musical estremeñu d'ogañu.